Antonín Zápotocký
Antonín Zápotocký  (19. decembar 1884 — 13. novembar 1957) bio je komunistički premijer od 1948. do 1953. i predsednik Čehoslovačke od 1953. do 1957. godine.

Rođen je 1884. godine u Zakolanima, Austro-Ugarska (danas Češka). Njegov otac bio je Boleslav Zapotocki, jedan od osnivača Češke socijaldemokratske partije (ČSDP). Antonjin je bio delegat levog krila ČSDP na Drugom kongresu Kominterne u Petrogradu 1920. godine. zajedno sa Bogumirom Šmeralom, bio je osnivač Komunističke partije Čehoslovačke (KPČ) 1921. i njen sekretar od 1922. do 1925. godine.

Godine 1940, završio je u koncentracionom logoru Sachsenhausenu, gde je bio robijaš-funkcioner. Pušten je iz logora 1945. godine.

Bio je predsednik Ustavotvorne skupštine Čehoslovačke od 18. juna do 28. jula 1946. godine. Dana 15. juna 1948, postao je premijer Čehoslovačke, zamenivši Klementa Gotvalda, koji je postao predsednik. Po povratku sa Staljinove sahrane, Gotvald se razboleo od zapaljenja pluća i umro, nakon čega ga je na mestu predsednika zamenio Zapotocki.

Zapotocki je tokom svog mandata provodio politiku tolerancije, ali je gubio uticaj pred sve većim angažovanjem staljinista Antonina Novotnog. Umro je u Pragu 1957. godine, za vreme trajanja predsedničkog mandata

Eksterni linkovi
Biography
 H. Gordon Skilling, "The Formation of a Communist Party in Czechoslovakia", American Slavic and East European Review, Vol. 14, No. 3 (Oct., 1955), p. 346-358 
 H. Gordon Skilling, "The Comintern and Czechoslovak Communism: 1921-1929", American Slavic and East European Review, Vol. 19, No. 2 (Apr., 1960), p. 234-247 

Predsjednici Čehoslovačke
Češki političari
Čehoslovački političari
Češki komunisti
Premijeri Čehoslovačke